જાટ સમુદાયના આંદોલનની સૌથી મોટી મુશ્કેલી એ છે કે આ સમુદાય જ્યારે જ્યારે આંદોલન છેડે છે ત્યારે ત્યારે આંદોલન હંમેશાં હિંસક અને સ્ફોટક બને છે. તાજેતરમાં જાટ સમુદાયનું આંદોલન એટલી હદે હિંસક બન્યું હતું કે આઠથી વધુ જિલ્લાઓ લશ્કરના હવાલે કરવા પડ્યા હતા અને દેખો ત્યાં ઠારના આદેશ જારી કરાયા હતા. હરિયાણામાં ઓબીસી ક્વોટા હેઠળ અનામતની માગણી માટે ચાલી રહેલા જાટ સમુદાયના આંદોલને વધુ ને વધુ હિંસક સ્વરૂપ પકડ્યું હતું અને સમગ્ર જનજીવન અસ્તવ્યસ્ત થઈ ગયું હતું. રાજ્યના આઠ જિલ્લાઓ લશ્કરના હવાલે કરવામાં આવેલ છે.